**קובי מימון** (נולד ב-3 ביוני 1980) הוא סטנדאפיסט, קומיקאי ושחקן ישראלי.

ביוגרפיה
--------

מימון שירת בצה"ל בחיל האוויר. לאחר שירותו הצבאי בין השנים 2001-2004 היה בצוות הבידור של מלון "קלאב אין" באילת של רשת קלאב הוטל. במקביל הופיע במופעי סטנדאפ במלונות ברחבי העיר, ובכך צבר את הניסיון שלו כקומיקאי.

בשנת 2004 הופיע לראשונה בטלוויזיה בתוכנית הריאליטי "האקדמיה לצחוק" בערוץ ביפ בשלב האודישנים, אותם לא עבר.

בשנת 2007 הגיש פינת סטנדאפ קבועה בתוכנית האירוח של שלישיית מה קשור, אשר שודרה בערוץ הוט 3. במהלך השנים 2008–2012 השתתף מימון בכל שבע העונות של התוכנית "צחוק מעבודה", תוכנית סטנדאפ בהנחיית שלום אסייג ובהשתתפותם של סטנדאפיסטים ובדרנים נוספים.

בין ה-4 ל-6 במרץ 2015 ביצע מימון הופעת סטנדאפ שנמשכה 42 שעות ו-20 דקות, אולם ההישג לא נרשם בספר השיאים של גינס בשל מה שהוגדר מצד אנשי ספר השיאים כ"היעדר ראיות".

קריירה
------

### כמנחה ושחקן

בשנת 2011 הנחה את התוכנית הקומית "האוניברסיטה", ששודרה בערוץ הוט קומדי סנטרל. באותה שנה השתתף בתפקיד אורח בסדרה "גבוה וגרינבאום" ששודרה בערוץ 2.

במהלך השנים 2011-2012 השתתף בשתי עונות של תוכנית המערכונים "הפרויקט הירוק" ששודרה בערוץ הוט קומדי סנטרל (בה השתתפה גם אשתו, קרן שיניוק).

בשנת 2013 החל לשחק בתפקיד מרכזי בקומדיית המצבים "חברות" בערוץ 10, בה הוא מגלם את דמותו של ארז שלם. בין השנים 2014–2015 השתתף בשתי עונות של סדרת הדרמה קומית "זגורי אימפריה" ב-HOT, בה גילם את אחד התפקידים הראשיים בסדרה, את דמותו של אבי זגורי. ב-2014 השתתף כשחקן אורח בסרט "מיתה טובה" לצדם של זאב רווח ולבנה פינקלשטיין. בחנוכה אותה שנה שיחק במחזמר "101 כלבים דלמטיים", בבימויו של צדי צרפתי ולצדם של חני נחמיאס, מיקי קם, אורנה ומשה דץ, ירון ברלד ודנה אינטרנשיונל.

בשנת 2015 שיחק בתפקיד ראשי בסדרה "פרודים" גילם את רני פדידה. והשתתף בתוכנית הבידור "מלחמת המינים" ששודרו שניהם בערוץ 2 של רשת.

בשנים 2015-2017 השתתף בסדרה אנחנו במפה.

בשנת 2017 השתתף בתוכנית "המלון של פיני״ ששודרה בערוץ הילדים גילם את שלומי (בלוטה) לוי .

משנת 2018 מימון מככב בסדרת הטלוויזיה הקומית "חיים שלי" על חייו, כשהוא ומשפחתו משחקים את עצמם בתפקידים הראשיים. הסדרה עלתה בערוץ 13 של הזכיינית "רשת" במהלך חודש מאי בשנת 2018.

החל מ-2019 שיחק בסדרת הנוער "התחנה" את דודי, מנהל התחנה.

החל משנת 2020 משחק בסדרת הנוער "ספיידרז" את נוח. באותה שנה החל להשתתף בתוכנית "קובי וליטל החיים עצמם" משודרת בערוץ 13.

בשנת 2021 השתתף בסדרת הטלוויזיה "מותק בול באמצע" ששודרה בכאן 11, בתפקיד אגוז בזלת -יו"ר מפלגת בול באמצע.

בשנת 2023 השתתף בתוכנית "רוקדים עם כוכבים" והודח שביעי.

בשנת 2024 הופיע בסדרה "מתוקים" בערוץ טין ניק. הופיע בתור האבא של משפחת תמרי.

### כמדבב

בשנת 2012 דיבב בסרט האנימציה "תפוס ת'פטיש" לצדם של יהונתן מגון, ניקול ראידמן, אמנון וולף ושחקנים נוספים.

בשנת 2017 דיבב את גרגמל בסרט "דרדסים: הכפר האבוד".

### כפרזנטור

מימון הוא הפרזנטור של "בנק יהב".

חיים אישיים
-----------

מימון הוא אחיו של הכדורגלן שי מימון.

ב-9 ביוני 2011 נישא לשחקנית קרן שיניוק, ולהם שלושה בנים. בינואר 2023 הודיע הזוג על גירושיהם,  ובספטמבר 2023 השניים התגרשו.

קישורים חיצוניים
----------------

ויקישיתוף מדיה וקבצים בנושא **קובי מימון** בוויקישיתוף

* קובי מימון, במיזם "אישים" לתיעוד היצירה הישראלית
* קובי מימון, במסד הנתונים הקולנועיים IMDb (באנגלית)
* קובי מימון, באתר "אידיבי", מאגר הידע העברי לקולנוע ישראלי ועולמי
* ערן סויסה, זוגיות זו עבודה: ריאיון עם קובי מימון, באתר nrg‏, 19 ביוני 2011
* גיל ריבה, קובי מיימון רוקד על החיים, באתר רשת סרטונים
* יובל אביבי, ‏קובי מימון: "רציתי להרוויח כמה מאות אלפים בחודש", באתר גלובס, 30 במאי 2013
* אפרת וכטל, קובי מימון: "הדבר הבא זה הוליווד", באתר ynet, 7 באוקטובר 2015 סרטונים
* מאיה כהן, מר שמח: קובי מימון צוחק על העולם, באתר ישראל היום, 4 במרץ 2021
* אתר למנויים בלבד סמדר שיר, בלי צחוקים, באתר "ידיעות אחרונות", 7 בינואר 2022

הערות שוליים
------------

1. ↑  הערב אצל בן בן ברוך, עונה 1, פרק 5: קובי מימון, באתר חדשות 13, 2 בספטמבר 2023
2. ↑  סרטונים צפו: הקומיקאי שעבר 42 שעות של הופעה, באתר ‏מאקו‏, 6 במרץ 2015
3. ↑  רן בוקר, יותר מ-42 שעות על הבמה - אבל בגינס פסלו את השיא של קובי מימון: "חסרות ראיות", באתר ynet, 3 בינואר 2018
4. ↑  קובי מימון הודח מ"רוקדים עם כוכבים", באתר ‏מאקו‏, 21 ביוני 2023